પૂ. મોરારિબાપુને હૈયે બેઠેલો ભાવ એવો કે દર્દીને નિઃશુલ્ક સારવાર તો મળે જ, પણ તેમને ઓશિયાળાપણું ન લાગે. સન્માનપૂર્વકની સારવાર મળે, ઉત્તમ સારવાર મળે જ. આપણે ત્યાં નિઃશુલ્ક હોય એ મોટેભાગે રેઢિયાળ હોય છે. બધું ચલાવી લેવાય છે. વિદ્યાગુરુ ફાઉન્ડેશનના ટ્રસ્ટીઓનો આગ્રહ છે કે બધું વ્યવસ્થિત, ઉત્તમ અને આરોગ્યપ્રદ હોવું જોઈએ. એ કાળજી ‘લલ્લુભાઈ શેઠ આરોગ્યમંદિર’માં હકીકતરૂપે પ્રગટ થઈ છે.